Hann varð stúdent frá Menntaskólanum í Reykjavík árið 1916 og hélt sama ár til Kaupmannahafnar og lagði stund á norræn fræði og lauk magistersprófi í þeirri grein árið 1923 . Hann var enn fremur prófessor í íslenskri tungu og bókmenntum við Kaupmannahafnarháskóla frá 1929 . Enn fremur þýddi Jón kvæði eftir erlenda höfunda forna og nýja og gaf út tvær bækur með ljóðaþýðingum . Þegar á fyrstu misserum náms síns við Hafnarháskóla hóf Jón rannsóknir á Nýja testamenti Odds Gottskálkssonar og birtist ávöxtur þeirra rannsókna árið 1929 er hann gaf út ritið Málið á Nýja testamenti Odds Gottskálkssonar . Í ritsafni Hins íslenska fræðafélags í Höfn gaf hann út bókina Hrappseyjarprentsmiðja árið 1928 og Kvæði Bjarna Thorarensens gaf hann út 1935 í sömu ritröð . Ritið um Jón Ólafsson er rækileg ævisaga þar sem gerð er grein fyrir öllum ritum sem eftir hann liggja , efni þeirra rakið og dómur lagður á gildi þeirra . Þetta er ekkert áhlaupaverk því að Jón Grunnvíkingur er einhver afkastamesti rithöfundur á íslenska tungu en aldrei var neitt gefið út eftir hann á prenti í lifanda lífi . Með þessum verkum innti Jón Helgason af höndum umtalsvert fræðistarf og setti fordæmi þar sem vönduð vinnubrögð og nákvæmni í meðferð heimilda sátu í fyrirrúmi . Jón Helgason bjó í Kaupmannahöfn næstum allan sinn starfsaldur . Myndin sýnir Kaupmannahöfn um aldamótin 1900 eða nokkru áður en Jón flyst þangað . Önnur rit í ritsafni þessu voru gefin út af öðrum en með atbeina og leiðsögn Jóns eins og glögglega má sjá í formálsorðum útgefenda . Enn fremur lét hann gera eftirmyndir , ljósprentanir , tveggja kvæðahandrita frá 17. öld og samdi rækilegan inngang að hvorutveggja . Að ráði Finns fékk Johnsen Jón Helgason til liðs við sig . Eins og nafnið bendir til er saga þessi engin smásmíði og liðu rúmir tveir áratugir þangað til útgáfan var öll á enda kljáð árið 1941 og var Jón þá orðinn meðútgefandi Johnsens . Árið 1958 hóf forlagið Rosenkilde og Bagger ritröð með ljósprentunum íslenskra handrita , Early Icelandic Manuscripts in Facsimile , og ritstýrði Jón fyrstu fimmtán bindunum . Jón Helgason var forstöðumaður stofnunarinnar í Kaupmannahöfn í 44 ár . Að frumkvæði Jóns Helgasonar samþykkti forstöðunefnd Árnasafns árið 1937 að stofna til útgáfuraðar sem hlaut nafnið Bibliotheca Arnamagnæana . Jón varð ritstjóri þessa ritsafns frá upphafi til 1983 en frá 1976 voru Jonna Louis-Jensen og Peter Springborg meðritstjórar . Jón ritstýrði öllu þessu til útgáfu , las verkin vandlega yfir , gagnrýndi og gerði tillögur til breytinga og fylgdi próförkum í prentsmiðju til enda . Sum bindin í Bibliotheca eru safn ritgerða eða smærri verka eftir ýmsa höfunda . Jón var ritstjóri þessarar ritraðar og umsjónarmaður allra verka sem þar komu út á hans tíð . Sjálfur gaf hann þar út annað hefti Byskupa sagna sem hann hafði hafið útgáfu á löngu áður . Enn fremur gaf hann út í þessari röð ( Series B ) Íslenzk fornkvæði í átta bindum ( 1962 – 81 ) . Mikilvægt var að kanna öll handrit , sem höfðu það ritverk að geyma sem að var unnið , og gera sem ljósasta grein fyrir einkennum hvers og eins , þannig að útgáfan yrði ekki hálfkák og leiddi ekki á villigötur . Nemendur hans segja að kennslunni hafi fremur verið sinnt af kvöð en ástríðu , rannsóknir og ritstörf hafi verið honum allt . Árið 1958 kom út á forlagi Máls og menningar bókin Handritaspjall þar sem íslenskur handritaforði , forn og nýr , er að marki kynntur íslenskum almenningi í fyrsta sinn . Tvær kviður fornar , Völundarkviða og Atlakviða með skýringum kom út 1962 . Auk þess sem hann birti greinar fyrir landa sína heima og erlendis birti hann fjölda greina um margvísleg efni í fræðatímaritum og afmælisritum . Þetta er þvílíkur sægur að ekki er vinnandi vegur að telja neitt að gagni hér . Verður að láta nægja að vísa til ritaskrár Jóns í þrennu lagi eftir Agnete Loth og fleiri . Hann var enn fremur kjörinn heiðursdoktor við Háskóla Íslands árið 1974 . Við samantekt þessa hefur meðal annars verið stuðst við minningargreinar um Jón Helgason í reykvísku dagblöðunum , Morgunblaðinu og Þjóðviljanum , 23. janúar 1986 en ríkastan stuðning hef ég haft af minningar - og æviþáttum eftir Stefán Karlsson ( 1986 ) og Ólaf Halldórsson ( 1997 ) .